《绝胜亭》
宋代·程公许

入眼江郊杜集中，胜游何必恨匆匆。模糊树木丹青古，诘曲汀沙篆籀工。

昏晓之分含一气，乾坤底处是全功。西南佳境冥搜遍，总合亭前立下风。

作者简介：程公许（？—1251），字季与，一字希颖，号沧州。南宋眉州眉山（今属四川）人，一说叙州宣化（今四川宜宾西北）人。嘉定进士。历官著作郎、起居郎，数论劾史嵩之。后迁中书舍人，进礼部侍郎，又论劾郑清之。屡遭排挤，官终权刑部尚书。有文才，今存《沧州尘缶编》。